钦定古今图书集成/明伦汇编/氏族典/第060卷 > 徐兆魁
## 钦定古今图书集成/明伦汇编/氏族典/第060卷 > 徐兆魁

按《明外史乔应甲传》：“徐兆魁，东莞人。万历十四年进
士，由行人擢御史。初附沈一贯，一贯去，附李廷机，又
交通锦衣王之桢。及迁太仆少卿，连为御史钱春等，
给事中李成名所劾，兆魁亦屡疏辨，讦章下部议，许
之去。已而齐、楚、浙三党用事，起故官，擢右佥都御史，
巡抚湖广。泰昌时，召为左副都御史，未上，劾免。天启”
三年以拾遗罢。明年冬，魏忠贤逐吏部右侍郎陈于
廷，即召兆魁代之。五年拜刑部尚书。明年坐属吏行
私，落职。后丽《逆案》，赎徒为民。